als_Latn dik_Latn sag_Latn
Një komplet prej 6 radiografish si dhe dosja me shënimet e doktorëve do të dalin në ankand muajin e ardhshëm dhe pritet të kapin shumën që varion nga $15,000-$30,000
Shënimet e një doktori mbi Marilyn Monroe-në të cilat kanë nxjerrë se seks simboli i Hollywood-it kishte bërë operacion plastik, do të vihen në shitje muajin e ardhshëm së bashku me radiografitë e saj.
Një komplet prej 6 radiografish si dhe dosja me shënimet e doktorëve, të cilat ofrojnë një historik të pjesshëm të gjendjes shëndetësore të aktores së famshme për periudhën 1950-1962, pritet të kapin shumën që varion nga $15,000-$30,000, citohet të ketë thënë një burim nga shtëpia e ankandeve “Julien’s Auctions” në Beverly Hills, CA.
Shënimet e bëra nga kirurgu plastik i Hollywood-it, Michael Gurdin, duket se konfirmojnë zërat që kanë qarkulluar deri më tani sipas të cilëve, Monroe, që mbahet si mishërimi i shkëlqimit hollivudian dhe që në njëfarë mënyre vendosi standartet e bukurisë për yjet e kinematografisë gjatë periudhës së fundit të epokës së artë të Hollywood-it, u fut në thikë për arsye kozmetike.
Artikujt e sipërpërmendur iu bënë dhuratë personit që i ka nxjerrë në shitje, nga vetë Gurdin-i.
“Askujt nuk i shkonte mendja se Marilyn Monroe kishte bërë operacion plastik. Gjithnjë është spekulluar me këtë gjë – ka bërë apo nuk ka bërë? – thotë Martin Nolan, drejtor ekzekutiv i Julien’s Auctions. “Të gjithë mendonin se bukuria e saj ishte aq naturale, sa u dukej e pabesueshme.”
Shënimet e Gurdin-it i referohen një implanti në vitin 1950 të një kërci në mjekër, i cili sipas vëzhgimeve të tij kishte filluar të tretej.
Vlen të përmendet se filmat më të famshëm të saj janë xhiruar të tërë pas vitit 1950.
Nolan shton se në 1950-n njerëzit nuk para bënin operacione plastike. “Kjo ishte diçka e re, shumë shumë e re.”
als_Latn als_Latn als_Latn als_Latn als_Latn als_Latn als_Latn als_Latn als_Latn